Na osnovu člana 223 stav 2 Zakona o planiranju postora i izgradnji objekata (“Sl.list CG” broj 64/17, 44/18, 63/18 i 82/20), člana 8 stav 6 Odluke o izgradnji lokalnih objekata od opšteg interesa („Sl. list Crne Gore“ – opštinski propisi, broj 18/14, 42/15, 28/16 i 07/21), člana 185 Zakona o lokalnoj samoupravi ("Službeni list CG", br. 2/18, 34/19 i 38/20), i člana 35 stav 1 alineja 2 Statuta Opštine Tivat ("Službeni list CG - opštinski propisi", br. 24/18 i 09/20), Odbor povjerenika opštine Tivat, nа sјеdnici оdržаnој 19.04.2022.gоdinе, dоnio je

**O D L U K U**

**o izgradnji lokalnog objekta od opšteg interesa saobraćajnice na Luštici, od kompleksa Orascom – MR 2 saobraćajnice do granice sa opštinom Herceg Novi, čija trasa ide preko kat.parc.br.1045/1,1045/4 sve KO Radovići u zahvatu „Prostornog plana posebne namjene za obalno područje Crne Gore“ (»Sl.list CG« broj 56/18)**

Član 1

Ovom Odlukom utvrđuje se izgradnja lokalnog objekta od opšteg interesa i to saobraćajnice na Luštici, od kompleksa Orascom – MR 2 saobraćajnice do granice sa opštinom Herceg Novi, a čija trasa ide preko kat.parc.br. 1045/1 i 1045/4 sve KO Radovići u zahvatu „Prostornog plana posebne namjene za obalno područje Crne Gore“ (»Sl.list CG« broj 56/18).

Član 2

Prema planskom dokumentu trasa predmetne saobraćajnice se prostire preko kat.par.br. 1045/1,1045/85,1044/1 i 1044/2 sve KO Radovići i kat.par.br.1378/1 KO Gošići.

Predmet ove odluke jeste izmještanje, odnosno određivanje nove trase saobraćajnice na poluostrvu Luštica, odnosno dionice (u dužini cca 1.08 km, širine poprečnog profila 6 m).

Član 3

Izgradnja lokalnog objekta od opšteg interesa vršiće se po rješenju o odobrenju za građenje koje izdaje organ lokalne uprave nadležan za poslove uređenja prostora.

Glavni projekat za izmiještanje predmetne saobraćajnice izradiće se i revidovati na osnovu ove Odluke, a u skladu sa važećim tehničkim normativima, standardima i normama kvaliteta.

Član 4

Ova Odluka stupa na snagu osmog dana od dana od dana objavljivanja u "Službenom listu CG - opštinski propisi".

**Broj: 03-040/22-70**

**Tivat, 19.04.2022.godine**

 **Odbor povjerenika**

 **Predsjednik**

 **Spasoje Ljesar**